**Referat af møde for ledende overlæger og gyn.obs. uddannelsesråd i Region Øst**

**Tirsdag 26 nov. 2019 kl. 13.50-14.50 på RH**

**Deltagere**: Heidi Sharif, Lene Lundvall, Lars Alling, Peter Hornnes, Charlotte Wilken-Jensen, Lisa Bang , Kasper Åbo, Jette Led Sørensen, Åse Klemmesen, Kristin Røssaak, Susanne poll, Lis Brooks, Mette Hvilshøj, Bjarke Sørensen, Bent Hansen, Line Buchgreitz, Lisbeth Tollund, Betina Ristorp Andersen, Camilla Wulff, Maria Birkvad. Anna Aabakke Birgitte Rønn (ref)

**Referent:** Birgitte Rønn

**Dagsorden**

1) Velkomst og præsentationsrunde.

2) Væsentligste punkt er Dimensioneringsplan 2012-2025.

3) Hvis vi kan nå det, ønskes et punkt der principielt diskuterer håndtering af særlige og ændrede forløb pga graviditet, barsel, orlov, deltid og anden grund. Dette både for GynObs udd.læger og AlmenPraksis læger.

4) Orienterings punkter : 1) Ny målbeskrivelse er til høring i SST. 2) To H-forløb er ekstraordinært planlagt med start 1.4.2020 og 1.10.2020, hhv Hi-RH-Hi og Hvid-Ros-Hvid.

Ad 2: Vi skal give høringssvar fra GynObs udd.råd til det Regionale Råd for Lægers Videreuddannelse Øst (deadline 29/11). DSOG skal også give svar (deadline 3 feb). Ledende overlæger skal via deres direktioner svar på dimensioneringsplan (på RH er deadline 29/11)

Ang. økonomi til udd.stillinger: Uddannelsesrådet har ingen penge. Penge er noget der tildeles fra regionen i forhold til aftalte årsværk.

I region H får man tildelt 275.000 for en uddannelsesstilling uanset niveau.

Hvordan og om pengene når afdelingerne er uklart, da de primært tildeles det enkelte hospital. Dette må de ledende overlæger afklare lokalt.

Hovedemnet for mødet var dimensionering. Samme punkt var drøftet tidligere på dagen på uddannelsesråds mødet. Jette indledte med en kort oversigt over de hovedpunkter der var fra udd. rådsmødet tidligere på dagen.

Spørgsmålene i forhold til høring af den fremtidige dimensionering 2021-2025 blev gennemgået.

Der var kort diskussion vedr. beslutningen om GynObs på BBH. Der blev sagt at det endnu ikke afklaret præcist hvordan det bliver med akut og elektiv gynækologi. Det er dog sikkert, at der bliver en fuld obstetrisk afdeling, men det er uafklaret hvor meget kompliceret obstetrik der skal være, og hvilke præterme gestationsaldre. Der er en forventning om en afdeling på størrelse med Hillerød.

Vi brugte tid på at diskutere høringssvar. Dette er sammenskrevet i et dokument, der er sendt til Sekretariatschef Lise Møller, Sekretariatet for Lægelig Videreuddannelse ØST. Se link til svaret: <https://www.dsog.dk/s/Dimensionering-svar-st-gyn-obs-udd-rad-FINAL-2019-12-03.docx>

Diskussionen ikke beskrevet her, da den fremgår af høringssvaret på linket.

Afdelingerne og DSOG er velkomne til at tage dele af dette høringssvar ud og bruge i andre sammenhænge, hvor de skal udarbejde høringssvar.

Ad 4: Jette takkede for den gode opbakning vedr. etablering af de to ekstraordinære forløb i 2020.